Source: http://www.histdoc.net/varia/hy13.html
Timestamp: 2017-06-22 20:21:12+00:00

Document:
5. Tietoja tutkinnoista.
(Ohjesääntö 14 p:ltä Tammikuuta 1874. Julistukset 22 p. Helmik.
1886, 17 p. Tammik. 1893 ja 22 p. Huhtik. 1896).
Siihen kuuluvat seuraavat suoritettavat:
A. Näytekirjoitukset, suoritettavat Maaliskuun ja Syyskuun kuluessa niissä oppilaitoksissa, joilla on päästöoikeus yliopistoon. Nämä kirjoitukset ovat: 1. lyhyt kirjoitus oppilaan äidinkielellä; 2. käännös latinasta äidinkieleen taikka (jos oppilaitoksessa latinankieli ei ole pakollisena opetusaineena) äidinkielestä venäjän, saksan tahi ranskan kieleen; 3. käännös äidinkielestä toiseen kotimaiseen kieleen; 4. vähintäin kolmen matemaatisen tehtävän käsittely. — Aineet näihin näytteisiin antaa ylioppilastutkintovaliokunta, joka myös näytteitä tarkastaa ja sen jälkeen ilmoittaa, mitkä ovat hyväksytyt. Ne, joiden kirjoitukset hyväksytään, saavat, oppilaitoksissa päästötutkinnon suoritettuaan, ilmoittautua suulliseen tutkintoon.
B. Suulliset tutkinnot pidetään Yliopistossa Touko- tai Kesäkuun kuluessa sekä syyslukukaudella yliopiston rehtorin määräämään aikaan, uskonopissa*), vanhemmissa ja uudemmissa kielissä, historiassa ja matematiikassa. Kussakin aineessa annetaan äänimäärä. Yhteenlasketun ääniluvun perustuksella annetaan joku arvosanoista: hyväksytyt tiedot (= 13 —20 ääntä), kiittämällä hyväksytyt (= 21—28 ääntä) tahi kiitettävät (= 29 ääntä tai enemmän).
Se, joka jossakin aineessa on taitamattomaksi katsottu taikka kielissä tai matematiikassa saanut vähimmän ääniluvun, saapi, tutkintolautakunnan päätöksen mukaan 1—12 kuukauden jälkeen
suorittaa uuden tutkinnon muutamissa tai kaikissa oppiaineissa.
Helsingissä sijaitsevaa "Maanviljelyslyseota" varten on ylioppilastutkinto järjestetty, joka erinäisissä suhteissa poikkeaa yleisestä ja oikeuttaa kirjoittautumiseen vain filosofisen tiedekunnan maanviljelys-taloudelliseen osastoon. Vrt. armollinen ohjesääntö tammikuun 12 p:ltä 1911.
*) Luteriseen uskonoppiin kuulumattomat suorittavat tämän tutkinnon omille uskonnonopettajillensa, josta todistus on näytettävä.
Stipendiaattitutkinto. (Stipendiohjesääntö vahvistettu 24 p:nä Toukokuuta 1911. — Katso siv. 106 lukua Stipendeistä).
Oppiarvoja ja virkatutkintoja.
Filosofiankandidaattiarvo. (Yliop. Sään. § 154. Julistus 4 p:ltä Huhtik. 1898. Asetus 5 p:ltä Heinäk. 1906).
Saavutetaan seuraavien opinnäytteiden suorittamisella:
1. Opinnäyte saksan, ranskan tahi englannin kielessä; jos tutkinto
suoritetaan historiallis-kielitieteellisessä osastossa, sen ohessa myöskin latinassa.
2. Kirjoituskoe "pro gradu" äidinkielellä, johon kuuluu tutkielman tekeminen asianomaisen opettajan hyväksymästä aineesta sekä lyhyemmän kirjoituskokeen suorittaminen; ja tulee tämän kokeen todistaa sekä kielen käyttämisen taitoa että itse aineen tieteellistä tuntemista. Kirjoitusta tarkastavat kaikki sen osaston professorit, johon tutkittava kuuluu, sekä (hist.-kielit. osastossa) ruotsinkielen ylim. professori ja slaavilaisen filologian ylimääräinen professori.
3. Kandidaattitutkinto suoritetaan vähintäin neljässä tiedekunnan
opetuspiiriin kuuluvassa tieteessä. Nämä saattaa tutkittava itse
valita semmoisessa yhteydessä, jonka, tieteiden keskinäiseen
yhteyteen katsoen, hyväksyy se osasto, johon hän kuuluu; älköön
näihin neljään aineeseen kuitenkaan luettako pedagogiikkaa ja
didaktiikkaa. Näiden tällä tavoin määrättyjen neljän aineen
lisäksi saattaa tutkittava käydä tutkintoa muissakin tiedekuntaan
kuuluvissa tieteissä. Tutkintoaika kestää vuoden.
Maanviljelys-taloudellisessa osastossa kandidaattitutkinto suoritetaan samalla tapaa kuin muissakin osastoissa, ollen osastolla oikeus sanotussa tutkinnossa hyväksyä tarpeellisen määrän aineita hist.-filol. ja fys.-matem. osastosta. Kandidaattiarvon saavuttamiseksi tässä osastossa vaaditaan vähintäin yhden vuoden käytännöllistä osanottoa maanviljelykseen.
Tutkittavan on vähintäin yhdessä omaan osastoon kuuluvassa
tieteessä saatava arvosana laudatur (3 ääntä) ja sen lisäksi vielä
jossakin muussa aineessa sama arvosana tai kahdessa aineessa
approbatur cum laude (2 ääntä).
Yhteenlasketun ääniluvun mukaan (tutkinnon aineista ja
äidinkielisestä kirjoituskokeesta) annetaan kandidaatille joku
seuraavista arvonimityksistä:
clarissimus . . . . . . . . vähintäin 9 äänestä, joista laudatur 1 aineessa,
admodum dignus . . . vähintäin 11 äänestä, joista laudatur 2 aineessa,
maxime dignus. . . . . vähintäin 13 äänestä, joista laudatur 3 aineessa, dignissimus . . . . . . . .vähintäin 14 äänestä, joista laudatur 4 aineessa,
Sittenkuin kandidaattitutkintoa varten kuulustelut eri aineissa
ovat toimitetut, joihin kuulusteluihin ei ainoastaan
yliopistonopettajilla ole pääsyä, vaan joihin tutkija tai
tutkittava voi kutsua muitakin henkilöitä, kokoontuvat tutkijat
pöytäkirjan ohella pidettävään neuvotteluun siitä, onko
tutkittavalla ne tiedot, joitä kandidaattitutkinnon saavuttamiseen
vaaditaan; ja on sen jälkeen hyväksytyn tutkinnon johdosta
julkinen päätös julistettava.
Filosofianlisensiaattiarvo. (Yliop. Sään. § 157. Asetus 5 p:ltä Heinäk. 1906).
Filosofiankandidaatti on oikeutettu jatkamaan opintojansa
lisensiaatin- ja tohtorinarvoa varten filosofisessa tiedekunnassa
Lisensiaattiarvoa varten filosofisessa tiedekunnassa vaaditaan
perusteellinen ja erinomainen opillisuus kolmessa tiedekunnan
oppialaan kuuluvassa ja siten yhdistetyssä aineessa, kuin
asianomainen osasto on hyväksynyt. Tutkittavan tiedot tätä tarkoitusta varten osotetaan jossakin näistä aineista tehtävällä
väitöskirjalla, jonka painos on oleva vähintäin 360 kpl., sekä
lisensiaattitutkinnolla, joka tutkittavan valinnan mukaan
toimitetaan joko ennen tahi jälkeen väitöskirjan julkaisemisen.
Tästä tutkinnosta on muuten voimassa mitä kandidaattitutkintoon
nähden säädetään, kuitenkin niin, että julkinen päätös
saavutetusta lisensiaattiarvosta julistetaan sitten kun tutkittava
on hyväksytty sekä tutkinnossa että väitöskokeessa.
Lisensiaattiarvon voittamiseksi maanviljelys-taloudellisessa
osastossa vaaditaan lisäksi, että tutkittava vähintäin yhden
vuoden aikana on hoitanut maatilaa, ellei osasto katsoen tutkintoaineiden laatuun tähän vaatimukseen nähden katso voivansa
myöntää helpotusta tahi vapautusta.
Jos filosofiankandidaatti tahi lisensiaatti haluaa käydä
kuulustelun joko sellaisessa aineessa, joka ei ole kuulunut hänen
tutkintoonsa, taikka saadaksensa korkeamman arvosanan jossakin
tutkintoaineessaan, tapahtuu sellainen kuulustelu ja julkinen
päätös siitä niinkuin kandidaattitutkintoon nähden on mainittu.
Vuoritieteen-tutkinto. (Julistukset 15 p. Elok. 1894 ja 22 p. Maalisk. 1906).
Suoritetaan filosofisen tiedek. fys.-matemaatisen osaston edessä
fysiikassa, mineralogiassa, kemiassa, metallurgiassa ja
matematiikassa, ja sen edellä käy talousoikeuden professorin
edessä suoritettava tutkinto vuorilainsäädännössä ja
kansantalouden professorin edessä suoritettava tutkinto
kansantaloustieteessä.
Opettajakandidaattitutkinto. (Asetus 10 p. Heinäk. 1873 ja Julistus 14 p. Tammik. 1891).
1. Yksityinen tutkinto jumaluusopissa.
2. Näytekirjoitus äidinkielellä.
3. Julkinen tutkinto viidessä filosofisen tiedekunnan opetuspiiriin
kuuluvassa aineessa, määrätyt tutkittavan oman valinnan mukaan
sellaisessa yhteydessä, jonka se tiedekunnan osasto, johonka
tutkinto parhaastansa kohdistuu, tämän tutkinnon tarkoitukseen
nähden pitää sopivana.
Alkeisoppilaitosten opetusvirkoihin hakemusoikeutta saadaksensa on
opettaja- taikka filosofian kandidaatin tahi maisterin
4. Kasvatusopintutkinto, jossa tutkijana on pedagogiikan ja didaktiikan professori; sekä
5. Käytännöllinen opettajannäyte normaalilyseossa, kaksi lukukautta mainitussa oppilaitoksessa auskulteerattuaan.
Jumaluusopillinen erotutkinto. (Asetus 11 p. Helmik. 1886. Julistus 8 p. Toukok. 1900).
1. Ennen tutkintoa on suoritettava näytekirjoitus toisella
kotimaisella kielellä sekä valmiuskoe äidinkielellä, josta saadaan
seuraav. arvosanat: approbatur, approbatur cum laude tai laudatur,
ja joita kaikki tiedekunnan professorit tarkastavat, sekä
valmistava tutkinto pyhän raamatun alkukielissä ja
jumaluusopillisissa erikäsitteissä. Tämän tutkinnon toimittavat
tiedekunnan apulaiset ja tutkittavan osoittamia tietoja arvostelee
kumpikin tutkija jollakin yllämainituista arvolauseista, jotka
vastaavat yhtä, kahta tahi kolmea ääntä.
2. Ennen tutkintoa on todistuksella osoitettava, millä
ahkeruudella ja menestyksellä tutkittava on käyttänyt veisaus-opetusta.
3. Varsinaisessa tutkinnossa ovat tutkijoina kaikki tiedekunnan
professorit, kukin aineessansa. Kussakin aineessa annetaan joku
seuraavista arvosanoista: approbatur (1 ääni), approbatur cum
laude (2 ääntä) tahi laudatur (3 ääntä). Yhteenlaskettu
ääniluku, siihen arvosana valmiuskokeesta luettuna määrää yleisen
arvosanan, niin että 6—9 äänestä annetaan approbatur, 10—15
äänestä approbatur cum laude ja 16—18 äänestä laudatur.
Jumaluusopin kandidaattiarvo. (Yliop. Sään. § 158. Julistukset 30 p. Toukok. 1871 ja 23 p. Tammik. 1914).
Suoritettavat:
1. Joko filosofiankandidaattitutkinto hist.-fil. osastossa arvolauseella kahdesta seuraavasta neljästä aineesta: kreikan
kirjallisuus, itämaiden kirjallisuus, filosofia ja historia,
taikka sanotussa tiedekunnassa suoritettu teologis-filosofinen
tutkinto, johon kuuluu opinnäyte latinassa sekä kuulustelut
kreikan kirjallisuudessa, seemiläisessä filologiassa ja joko
filosofiassa tai historiassa. Sen, jonka fil. kand. tutkintoon ei
ole kuulunut kreikan kirjallisuus eikä itämaiden kirjallisuus
(seemiläinen filologia), tulee suorittaa kuulustelu näissä
aineissa joko fil. kand. tutkintoa tai teologis-filosofista
tutkintoa koskevien määräysten mukaisesti.
2. Jumaluusopin kandidaattitutkinto tiedekunnan professorien
edessä jumaluusopin teoreettisissa osissa sekä niissä sen
käytännöllisissä osissa, jotka papinviran toimittamisessa ovat
Jumaluusopin lisensiaattiarvo. (Yliop. Sään. § 158. Julistus 30 p. Toukok. 1871, § 8).
Tämän saavuttamiseen vaaditaan jumaluusopin kandidaatilta:
1. Väitöskirja jossakin jumaluusopillisessa aineessa, painos
vähintäin 360 kpl.
2. Lisensiaattitutkinto tiedekunnan professorien edessä
jumaluusopin alaan kuuluvissa tieteissä, pääasiallisesti
silmälläpitäen niiden käytäntöä kirkossa ja yhteiskunnassa.
Tutkintoon ilmoittautuessaan näyttäköön jumaluusopin kandidaattitodistuksen siitä, että hän vähintäin kaksi vuotta on toimittanut
papin virkaa. Tämä virantoimitus saattaa, hiippakuntaan
katsomatta, yliopistokaupungissakin tapahtua, ja tiedekunta
saattaa sattuviin syihin nähden eri tapauksissa lyhentää ajan, ei
kuitenkaan vuotta lyhemmäksi.
Lainopillisia virkatutkintoja. (Asetus 30 p. Toukok. 1871. Julistus 15 p. Elok. 1894. Asetukset 22 p. Maalisk. ja 21 p. Kesäk. 1906 sekä 10 p. Tammik. 1907).
a. Oikeustutkinto. 1. Kuulustelut filosofiassa ja pohjoismaiden historiassa joissa
tutkittavan on osoitettava semmoiset oppimäärät, jotka vastaavat
tiedekunnan yksissä neuvoin asianomaisten tutkijain kanssa
asetettavia vaatimuksia, ollen kuitenkin se, joka on suorittanut
semmoiset kyselmykset, jotka oikeuttavat lakitiedetten kandidaattitutkintoon, vapaa filosofian ja historian näytteistä.
2. Julkinen näytekirjoitus suomeksi tai ruotsiksi lainopillisen
tiedekunnan edessä siviili-, kriminaali- tai prosessioikeudessa.
3. Tutkinto: lainopin ensyklopediassa, roomalaisen
yksityisoikeuden alkutiedoissa, Suomen valtiosääntöoikeudessa,
sekä siviili-, rikos- ja talouslainsäädännössä ynnä
prosessioikeudessa.
4. Tutkittavan tulee ennen tutkintoa näyttää Konsistorin suomen- ja ruotsinkielen taitoa tutkimaan vuodeksi erältään määräämien
yliopiston opettajain antamat todistukset siitä, että hän voi sekä
suullisesti että kirjoituksessa käyttää molempaa kieltä. Sen
lisäksi on hänen osoittauduttava perehtyneensä suomalaiseen
lakikieleen tämän oppiaineen apulaisen toimeenpanemassa
kuulustelussa, ja sitä paitsi todistaa olleensa vähintäin yhden
lukukauden alituomarin mukana käräjillä.
b. Ylempi hallintotutkinto. 1. Kuulustelut filosofiassa ja pohjoismaiden historiassa niinkuin
oikeustutkinnossa.
2. Kirjoitus suomen- tai ruotsinkielellä jossakin tutkintoon
kuuluvassa aineessa (paitsi siviili-, kriminaali- tai
prosessioikeudessa).
3. Tutkinto lakitieteen ensyklopediassa, kansainvälisessä oikeudessa, Suomen valtio-, valtiovarain- ja politiaoikeudessa
sekä siviili-, kriminaali- ja talouslainsäädännössä ynnä
Ennen tutkinnon suorittamista on näytettävä todistukset suomen- ja
ruotsinkielen taidosta.
Jos tutkittava ei ole ilmoittanut oikeushistoriaa erityiseksi
tutkintoaineeksi tulee hänen kuitenkin muiden aineiden
asianomaisten tutkijain edessä osottaa omaavansa tarpeelliset
tiedot kotimaisen oikeuden kehityksestä.
Ennenkuin ylempää hallintotutkintoa voidaan suorittaa tulee
tutkittavan kansantaloustieteen, finanssiopin ja tilastotieteen
apulaisen tahi Konsistorin määräämän henkilön antaman todistuksen
kautta osoittaa näissä aineissa omaavansa tietoja, jotka vastaavat
lainopillisen tiedekunnan vahvistamia vaatimuksia. Vapautusta
tästä velvollisuudesta nauttii filosofiankandidaatti, jonka
kandidaattitutkintoon yllämainitut aineet tarpeellisessa
laajuudessa sisältyvät.
Ennenkuin ylemmän hallintotutkinnon saa suorittaa, on tutkittavan
todistettava, että hän vähintään neljän kuukauden aikana on
palvellut lääninkansliassa, lääninkonttorissa tahi
tullilaitoksessa, taikka että hän on ollut apulaisena
alituomarilla maalla tai asianomaisen määräyksen nojalla on
hoitanut kruununnimismiehenvirkaa.
Joka on suorittanut alemman hallintotutkinnon ja sen jälkeen
palvellut jossakin Senaatin Talousosaston toimituskunnassa tahi
jossakin maan ylihallituksessa tahi siihen verrattavassa maan
virastossa, on oikeutettu ylemmän hallintotutkinnon suorittamista
varten lukemaan hyväksensä siten palvelemansa ajan.
Joka ennen on suorittanut oikeustutkinnon on oikeutettu enempää
palvelematta suorittamaan ylemmän hallintotutkinnon.
c. Alempi hallintotutkinto. 1. Näytekirjoitus suomen- tai ruotsinkielellä
jossakin tiedekunnan opetusalaan kuuluvassa aineessa.
2. Tutkinto, johon kuuluu oman maan siviili-, rikos- ja
talouslainsäädännön sekä valtiosääntö- ja prosessioikeuden
pääkappaleet.
3. Todistukset suomen- ja ruotsinkielen taidosta ovat ennen
julkista tutkintoa annettavat.
Lakitiedetten kandidaattiarvo. (Yliop. Aset. § 159. Julistus 15 p. Elok. 1894. Asetus 10 p. Tammik. 1907).
Oikeutettu suorittamaan lakitiedetten kandidaattitutkinnon on a)
ylioppilas ja muu tutkintoja yliopistossa suorittamaan oikeutettu
henkilö, joka on sekä yliopiston asianomaisen opettajan antamalla
todistuksella näyttänyt hyvästi taitavansa äidinkieltään
kirjallisesti käyttää että myöskin filosofillisen tiedekunnan
historiallis-kielitieteellisessä osastossa suorittamillaan
opinnäytteillä osottanut omistavansa tieteellisten opintojen
harjoittamiseen lainopillisessa tiedekunnassa tarpeelliset tiedot
filosofiassa, pohjoismaiden historiassa sekä latinassa ja b)
filosofiankandidaatti, jonka kandidaattitutkintoon edellä mainitut
opinnäytteet voidaan katsoa sisältyneen, tahi joka asianomaisilta
opettajilta hankkimillaan todistuksilla näyttää tämän mukaisesti
täydentäneensä suorittamaansa muunlaista kandidaattitutkintoa.
Yksissä neuvoin lainopillisen tiedekunnan kanssa hist.-kielit.
osasto määrää mitä mainittuihin opinnäytteisiin vaaditaan, jolloin
kuitenkin on katsottava, että pohjoismaiden historiassa vaaditaan
ainakin se tietomäärä, mikä on vahvistettu approbatur cum laude
arvosanan saamiseen filosofian kandidaattitutkinnossa. Vaaditaan:
1. Vähintään yhden lukukauden oleskeleminen käräjillä.
2. Lyhyempi kirjoitus asianomaisen tutkijan määräämästä aineesta
sekä itse tutkinnossa ainakin yhden tutkijan aineessa arvolause
3. Tutkinto, joka suoritetaan lakitiet. tiedekunnassa vakinaisesti
edustetuissa aineissa, kuitenkin niin, että oikeushistoria,
kansainvälinen yksityisoikeus sekä Venäjän valtiooikeus ja
oikeushistoria sisältyvät tähän tutkintoon ainoastaan jos tutkittava niin haluaa ja todistukseensa tahtoo saada arvosanat
näissä aineissa. Mitä tulee kuulusteluihin oikeushistoriassa,
kansantaloustieteessä, finanssiopissa ja tilastotieteessä katso
Ylempää hallintotutkintoa.
Lakitiedetten lisensiaattiarvo. (Yliop. Aset. § 159. Julistus 30 p. Toukok. 1871, § 8. Asetus 10 p. Tammik. 1907).
Tämän saavuttamiseen vaaditaan lakitiedetten kandidaatilta:
1. Kahden vuoden käytännöllinen virantoimitus hovioikeudessa ja
alaoikeuksissa. Tämän ajan saattaa tiedekunta sattuvista syistä
lyhentää, ei kuitenkaan vuotta lyhemmäksi.
2. Yliopistollinen väitöskirja (painos vähintäin 360 kpl.) jossakin lainopillisessa aineessa.
3. Suullisia esitelmiä harvinaisista oikeudenseikoista ja
lainkäyntilaitosten toimituksista, pidettävä tiedekunnan edessä
niissä kokouksissa, joihin tiedekuntaan kuuluvat ylioppilaat
kokoontuvat.
4. Lisensiaatti-tutkinto viiden tiedekunnan professorin edessä heidän luennoitsemissaan aineissa, jolloin etupäässä tieteen
käytäntöön on katsominen. Tutkintoaineeksi voidaan samaten kuin
muita tieteitä valita oikeushistoriakin.
Lääketieteen kandidaattiarvo. (Yliop. Aset. § 160. Julistukset 30 p. Toukok. 1871 ja 6 p. Kesäk. 1883. Asetus 2 p. Toukok. 1889).
Siihen vaaditaan:
1. Filosofian kandidaattitutkinto, jossa on suoritettava tutkinnot
fysiikassa, kemiassa, kasvi- ja eläintieteessä, fysiikassa ja
kemiassa korkeammalla arvosanalla; tahi Valmistavat tutkinnot:
Kirjoitusnäyte latinan, saksan, ranskan tai englannin kielellä ja
kirjoitusnäyte äidinkielellä sekä tutkinnot kemiassa, fysiikassa
ynnä eläin- ja kasvitieteessä.
2. Lääketieteen kandidaatti-tutkinto. Pidetään anatomiassa,
fysiologiassa ja fysiologisessa kemiassa.
Lääketieteen kandidaattitutkinnon tutkintoaika on 6 kuukautta.
Lääketieteen lisensiaattiarvo. (Yliop. Aset. 160 §. Julistus toukok. 30 p:ltä 1871, 9 §).
Siihen vaaditaan lääketieteen kandidaatilta:
1. Virantoimitusta neljä kuukautta propedeutisella klinikalla ja
osanottoa sen yhteydessä annettuihin erityisiin kursseihin; neljä
kuukautta sisätautien klinikalla, yhden kuukauden
apulaisamanuenssina sisätautien poliklinikalla sekä puolitoista
kuukautta täydentävää virantoimitusta sanotulla klinikalla;
kahdeksan kuukautta kirurgisella klinikalla sekä yhden kuukauden
apulaisamanuenssina kirurgisella poliklinikalla; neljä kuukautta
obstetris-gynekologisella klinikalla sekä samaan aikaan kaksi
kuukautta ylim. prof. Engströmin gynekologisella klinikalla,
lastenhoitoklinikalla, syfilo-dermatologisella ja oftalmologisella
klinikalla; kolme kuukautta psykiatrisella klinikalla ja korva-,
nenä- ja kurkkutautien sairaalassa sekä yhden kuukauden
odontologisella poliklinikalla, ynnä lisäksi
Osanottoa kolmen kuukauden kursseihin serologiassa ja
bakteriologiassa, patologisessa histologiassa, hygieniassa ja
oikeuslääkeopissa, kahden kuukauden hieroma- ja
sairasvoimistelukursseihin sekä ruumiinleikkausharjoituksia ja
farmakologiaa ynnä reseptioppia käsittäviin kursseihin.
2. Lisensiaattitutkinto lääketieteen käytöllisissä opinkappaleissa
sekä patologisessa anatomiassa, hygieniassa ja oikeuslääkeopissa.
Lääketieteen ja kirurgian tohtorinarvo. 1. Lääketieteen lisensiaattiarvo.
2. Yliopistollinen väitöskirja {painos vähintään 360 kpl.) jossa
kussa lääkintöopin aineessa.
Hammaslääkäritutkinto. (Asetukset 21 p. Kesäk. 1905 sekä 10 p. kesäk. 1909).
1. Lääketieteellinen alustava tutkinto taikka sellainen oppiarvon
saamiseen lääkintöop. tiedekunnassa tarvittava filosofian
kandidaatti-tutkinto, kuin Armoll. Julistus 6 p. Kesäk. 1883 ja
Armoll. Asetus 2 p. Toukok. 1889 mainitsevat.
2. Julkinen hammaslääkärin kandidaattitutkinto, lääkeopillisen
tiedekunnan edessä anatomiassa, fysiologiassa ja materia
medica'ssa; ennen tutkintoa suoritettakoon käytöllinen
bakteriologian kurssi.
3. Käytöllinen harjoittelu hammasklinikassa: yhden lukukauden
kestävä fantomikurssi hampaiden konservatiivisessa hoidossa sekä
sen jälkeen kahdentoista kuukauden kliinillinen palvelus
tarkoittava hammas- ja suutauteja sairastavien operatiivista ja
konservatiivista hoitamista; lisäksi hammasteknillisessä
laboratoriossa yhden lukukauden fantomikurssi proteesi- ja
hammasoikomisopissa sekä kahdentoista kuukauden kliinillinen
palvelus potilaitten proteetista hoitoa varten; kahden kuukauden
auskulteeraus kirurgisessa klinikassa ja yhden kuukauden
auskulteeraus syfilidologisessa klinikassa; kuin myöskin
hammaslääkäriksi aikovia varten sovitettu kurssi yleisessä
kirurgiassa.
4. Hammaslääkärin-tutkinto, jonka toimittaa kirurgisen klinikan
professori sekä hammaslääkäritieteen opettajat.
Odontologian tohtorinarvo. (Asetus Heinäk. 2 p:ltä 1917).
1. Hammaslääkäritutkinto.
2. Yliopistollinen väitöskirja (painos vähintään 360 kpl.)
jostakin hammaslääketieteen alaan kuuluvasta aineesta.
Agronomiatutkinto. (Asetus 7 p. Elok. 1906).
1. Agronomiatutkinnon suorittamisoikeus on ainoastaan sillä
ylioppilaalla, joka on todistanut itsellään olevan semmoiset
tiedot kasvitieteessä, eläintieteessä, kemiassa, mineralogiassa ja
geologiassa sekä meteorologiassa, jotka osasto harkitsee sitä
varten tarpeellisiksi.
2. Ennen agronomiatutkintoa on maanviljelystaloudellisen osaston
edessä suoritettava sen osaston määräysten mukaan järjestetty
kirjoituskoe ruotsin- ja suomenkielellä. Sitä paitsi tulee
tutkittavan, ennenkuin hän saa suorittaa agronomia tutkinnon,
todistaa vähintäänkin vuoden aikaa käytännöllisesti
harjoitelleensa maataloustöitä, joiden sijaan tulee kotieläinten
ja meijerihoitoon kuuluvia virkoja varten karjataloudessa ja
meijerissä yhtä kauvan toimitettavat työt. Hänen on myöskin
asianomaisten opettajain antamilla todistuksilla näytettävä että
hän rakennusopissa, kenttämittauksessa ja vaakituksessa on
osottanut semmoisia tietoja kuin osasto yhdessä asianomaisten
opettajain kanssa on määrännyt.
3. Agronomiatutkinto toimitetaan maanviljelyskemiassa,
maanviljelysfysiikassa, maanviljelysopissa, kotieläinopissa,
meijeriopissa, metsätaloudessa sekä kansan- ja
maanviljelystaloudessa.
Samanlainen pätevyys kuin se, mikä saavutetaan agronomiatutkinnon
suorittamalla, on niillä, jotka maanviljelystaloudellinen osasto
on julistanut filosofiankandidaateiksi. Kuitenkin tulee
filosofiankandidaatin suorittaa täydentävät yksityiset
tiedonnäytteet niissä agronomiatutkintoon kuuluvissa aineissa,
jotka eivät ole sisältyneet hänen kandidaattitutkintoonsa.
Metsänhoitotutkinto. (Asetus 10 p. Kesäk. 1909).
1. Metsänhoitotutkinnon suorittamiseen oikeutettuja ovat
ainoastaan ne ylioppilaat, jotka ovat todistaneet omaavansa
sellaiset tiedot matematiikassa, kasviopissa, kemiassa,
mineralogiassa ynnä geologiassa sekä meteorologiassa ja maaperäopissa, jotka maanvilj.-taloud. osasto tätä varten katsoo
tarpeellisiksi.
2. Ennen metsänhoitotutkintoa on tutkittavan suoritettava osaston
edessä suomen- tai ruotsinkielinen kirjoituskoe. Sitäpaitsi
vaaditaan metsänhoitotutkintoon käytännöllinen oppijakso
metsänhoidossa ja metsäteknologiassa ja samanlainen oppijakso
metsänarvioimisessa. Edelliseen oppijaksoon kuuluu sopivalla,
senaatin määräyksen mukaan valtion metsämaista tarkoitusta varten
luovutettavalla harjoitusalueella suoritettavia käytännöllisiä
töitä, jälkimäiseen arvioimis- ja jakotoimituksia, joita
valtionmetsissä suoritetaan metsähallinnon varalle. Tutkittavan on
myöskin asianomaisen opettajan todistuksella näytettävä, että hän
kenttämittauksessa ja punnituksessa on osoittanut sellaisia
tietoja, kuin osasto yksissä neuvoin asianomaisen opettajan kanssa
on vaadittavaksi määrännyt.
3. Metsänhoitotutkintoon kuuluvat seuraavat aineet: metsänhoito,
metsänarvioiminen, metsäpolitiikka ja metsäteknologia.
Voimistelunopettajan- ja opettajattarentutkinto. Ks. asetusta Lokak. 19 p:ltä 1908.

References: § 154
 § 157
 § 158
 § 158
 § 8
 § 159
 § 159
 § 8
 § 160